Adi kəsr, onluq kəsr və ya faizlə verilmiş hissələri digər iki formada yazın.
Faiz (ərəbcə: fayiz) bir şeyin yüzdə biri mənasını daşıyır. Qədim romalılar hələ onluq say siste-
mindən çox-çox qabaq ədədin yüzdəbir hissəsindən istifadə etməyə başlamışdılar. Məsələn,
Roma imperatoru Avqustun əmri ilə hərraclarda satılan bütün malların qiymətinin
1
100
hissəsi
vergi kimi alınırdı. Uzun illər faiz dedikdə 100 pul vahidinin (lira, şillinq və s.) gəliri və ya ziyanı
kimi başa düşülürdü. % işarəsindən istifadə edilməsi isə "faiz" sözünün italyanca (pro cento,
yaxud sadəcə: cto) çapı zamanı baş vermiş bir xəta ilə əlaqədardır.
1665-ci ildə Parisdə nəşr olunan "Kommersiya
hesabına rəhbərlik" kitabında çapçı səhvən "cto"
əvəzinə % işarəsi yığmışdır. Sonradan isə bu işarə
faizin işarəsi kimi qəbul edilir. Bu işarənin yaran-
masının gedişini belə təsvir etmək olar:
İfadələrə uyğun hissələri adi kəsrlə yazın, sonra onluq kəsr və faizlə ifadə edin.
a) 10 bayraqdan 3-ü qırmızıdır.
b) 20 şirə qutusundan 8-i alma şirəsidir.
c) 25 şagirddən 12-si oğlandır.
d) 50 stəkandan 17-si şüşədir.
Hansı fiqurun daha çox faizi rənglənmişdir?
Samir, Şəbinə və Elxan növbə ilə eyni kompüterdə oynadılar.
Ümumi vaxtın 30%-ni Samir,
1
4
hissəsini Səbinə, 0,45 hissəsi-
ni isə Elxan oynadı. Kim kompüterdə daha çox oynadı?