1.2.
Müqayisə və sıralama
Dünya təqribən 7 milyard 900 milyon insan, 3 trilyon
500 milyard balıq, 3 trilyon ağac və 430 milyard quş var.
• Dünyadakı balıqların sayı çoxdur, yoxsa quşların?
Bunu necə müəyyən etmək olar?
• Verilən canlıların sayını azdan çoxa necə sıralamaq olar?
Natural ədədlərin müqayisəsi
İki natural ədəddən rəqəmlərinin sayı çox olan ədəd böyükdür.
Məsələn:
Rəqəmlərin sayı bərabər olduqda yüksək mərtəbədən başlamaqla soldan sağa doğru, uyğun
mərtəbələrdəki rəqəmlər müqayisə olunur. Rəqəmlərin fərqli olduğu ilk mərtəbədə rəqəmi böyük
olan ədəd böyükdür. Məsələn, 54 678 345 və 54 795 876 ədədlərini belə müqayisə etmək olar:

Ən yüksək mərtəbədəki
rəqəmlər müqayisə olunur.

Növbəti mərtəbədəki
rəqəmlər müqayisə olunur.

Növbəti mərtəbədəki rəqəm-
lər müqayisə olunur.

• Natural ədədlər ədəd oxunda soldan sağa doğru artan sıra ilə düzülür. Ədəd oxunda iki ədəddən
solda yerləşən ədəd kiçik, sağda yerləşən ədəd isə böyükdür.