3.10.
Ədədin onluq kəsrə bölünməsi
Aşpaz hər sendviçə 0,1 kq pendir istifadə edir. 0,6 kq pendirdən neçə
sendviç hazırlanar? Bunu necə tapmaq olar?.
Ədədin 0,1-ə, 0,01-ə, 0,001-ə bölünməsi
Ədədi 0,1-ə böldükdə alınan qismət bu ədədin 10-a hasilinə, ədədi 0,01-ə böldükdə alınan qismət
isə bu ədədin 100-ə hasilinə bərabərdir.
Beləliklə, onluq kəsri 0,1-ə böldükdə vergül bir rəqəm, 0,01-ə böldükdə iki rəqəm sağa sürüşdürülür.
Onluq kəsri 0,001-ə böldükdə vergülü hansı istiqamətə və neçə rəqəm sürüşdürmək lazımdır?
Bir neçə nümunə əsasında izah edin.
Qisməti tapın. Bir neçə cavabın doğruluğunu vurma əməli ilə yoxlayın.
NÜMUNƏ 2,38 : 0,01
Həlli
Açıqlama
Onluq kəsr 0,01-ə bölündüyü üçün bölünəndə vergül iki
rəqəm sağa sürüşdürülür.
Ədədi 0,01-ə vurduqda vergül iki rəqəm sola sürüşdürülür.
Boş xanaya uyğun ədədi tapın.
Tənlikləri həll edin.