1.1.
Natural ədədlər
Günəşdən Yerə qədər məsafə
təqribən yüz əlli iki milyon kilo-
metr, Saturna qədər məsafə isə
bundan təqribən 10 dəfə çoxdur.
• Günəşdən Yerə qədər məsafəni
rəqəmlərlə necə yazmaq olar?
• natural ədəd
• onluq say sistemi
• mövqeli say sistemi
• mövqesiz say sistemi
• 10-un qüvvətləri
• qüvvətə yüksəltmə
• Günəşdən Saturna qədər məsafəni neçə rəqəmli ədədlə ifadə
etmək olar?
Onluq say sistemi
Saymaq üçün istifada edilən ədədlər natural ədədlər ad-
lanır. Ən kiçik natural ədəd 1-dir. Natural ədədə 1 əlavə
etdikdə növbəti natural ədəd alınır. Natural ədədlər son-
suz saydadır.
Ədədlərin adlandırılması, işarə edilməsi və yazılması qay-
daları müxtəlif say sistemləri əmələ gətirir. İstifadə etdi-
yimiz onluq say sistemində bütün ədədlər on rəqəmin
(0, 1, 2, 3, 4, 5, 6, 7, 8, 9) köməyi ilə yazılır. Hər bir rəqəm
ədəddəki yerinə - mövqeyinə uyğun olaraq təkliklərin,
onluqların, yüzlüklərin, minliklərin və s.-nin sayını bildirir. Belə say sistemi mövqeli say sistemi
adlanır.
• Böyük ədədlərin yazılışında milyonluqlar sinfindən sonra milyardlıqlar sinfi, ondan sonra isə tril-
yonluqlar sinfi gəlir.
Hər mərtəbə vahidi özündən sağdakından 10 dəfə böyükdür.

Ədədin rəqəmlərlə yazılışı: 345 208 765 217 809.

Ədədin sözlərlə yazılışı: üç yüz qırx beş trilyon iki yüz səkkiz milyard yeddi yüz altmış beş
milyon iki yüz on yeddi min səkkiz yüz doqquz.

Ədədin rəqəm və sözlərlə qısa yazılışı: 345 trilyon 208 milyard 765 milyon 217 min 809.