4.3.
Faizinə görə ədədin tapılması
Şirniyyatçı keks bişirdi. O, qabdakı südün müəyyən hissəsindən
istifadə etdikdən sonra qabda əvvəlki südün 25%-i qaldı.
• Əvvəl qabda nə qədər süd var idi? Bunu necə tapmaq olar?
Faizinə görə ədədin tapılması
Ədədin faizi məlum olduqda ədədin özünü tap-
maq olar. Məsələn, 40%-i 24 sm-ə bərabər olan
lentin uzuluğunu. tapaq. Bunun üçün əvvəlcə
24-ü 40-a bölüb ədədın 1%-nə uyğun hissə tapı-
lir. Sonra isə həmin hissəni 100-ə vurmaqla ədəd
özü tapılır.
24 : 40 = 0,6
0,6 · 100 = 60
Başqa sözlə, faizinə görə ədədi tapmaq üçün verilmiş ədədi faizə uyğun kəsrə bölmək lazımdır.
Deməli, 40%-i 24 sm olan lentin uzunluğu 60 sm-dir.
Faizinə görə ədədi və ya kəmiyyətin qiymətini tapın.
NÜMUNƏ 20%-i 18 olan ədəd
Həlli
Açıqlama
20% = 0,2. 18 ədədi 0,2 onluq kəsrinə bölünür.
a) 15%-i 36 olan ədəd
b) 50%-i 13 olan ədəd
c) 18%-i 16,2 olan ədəd
d) 20%-i 72 olan ədəd
e) 25%-i 32 manat olan məbləğ
f) 55%-i 44 sm olan lentin uzunluğu
g) 80%-i 38,41 l olan qabın tutumu
h) 75%-i 27 kq olan kisənin kütləsi