3.3.
Onluq kəsrlərin yuvarlaqlaşdırılması
Turist gəzinti zamanı 4 dəfə qolundakı məsafəölçənə baxdı. Məsafəölçən
vergüldən sonra yalnız bir rəqəmi göstərir.
• 5 km və 6 km arasında orta nöqtəyə hansı hərf uyğundur?
• Məsafəölçənin göstəriciləri ədəd oxunda hərflə işarələnmiş hansı
nöqtələrə daha yaxındır? Bunu necə müəyyən etmək olar?
Onluq kəsrlərin yuvarlaqlaşdırılması
Ölçmələri və ya hesablamaları şadələşdirmək üçün onluq kəsrləri müəyyən mərtəbəyə qədər yu-
varlaqlaşdırmaq olar. Məsələn, 1,8 ədədini təkliklərə qədər yuvarlaqlaşdırdıqda 2 alınır. 0,72 ədədi-
ni ondabirlərə qədər yuvarlaqlaşdıranda isə 0,7 alınır.
1,8 ədədinə ən yaxın təkliklər 1 və 2-dir. 1 və 2
arasında orta nöqtə 1,5-dir. 1,8 > 1,5 olduğu
üçün 1,8 ədədi 2-yə daha yaxındır. Deməli, 1,8
ədədini təkliklərə qədər yuvarlaqlaşdıranda 2
alınır: 1,8 ≈ 2
0,72 ədədinə ən yaxın ondabirlər 0,7 və 0,8-dir.
0,7 və 0,8 arasında orta nöqtə 0,75-dir.
0,72 < 0,75 olduğu üçün 0,72 ədədi 0,7-yə
daha yaxındır. Deməli, ondabirlərə qədər yuvar-
laqlaşdıranda 0,7 alınır: 0,72 ≈ 0,7
• Onluq kəsri hər hansı mərtəbəyə qədər yuvarlaqlaşdırmaq üçün bu qaydadan istifadə etmək
olar:
Yuvarlaqlaşdırılacaq mərtəbədəki rəqəm işarələnir: 1,328
Bu rəqəmdən sağdakı rəqəmə baxılır: 1,328
Bu rəqəm 5-dən kiçikdirsə, işarələnmiş rəqəm olduğu kimi sax-
lanılır. Bu rəqəm 5 və ya 5-dən böyükdürsə, işarələnmiş rəqəm
bir vahid artırılır.
İşarələnmiş rəqəmin sağındakı bütün rəqəmlər sıfırla əvəz olu-
nur. Kəsr hissənin sonundakı sıfırlar silinir.
Ədəd oxunda qeyd edilmiş nöqtələrə uyğun onluq kəsrləri müəyyən edin və hansı natural
ədədə daha yaxın olduğunu tapmaqla təkliklərə qədər yuvarlaqlaşdırın.