Onluq kəsri faizlə ifadə etmək üçün bu ədədi 100-ə vurmaq, yəni vergülü iki rəqəm sağa
sürüşdürmək lazımdır. Bu zaman alınan ədədin sağına faiz işarəsi (%) yazılır.
0,43 = 0,43 · 100% = 43%
Onluq kəsrləri faizlə ifadə edin.
NÜMUNƏ 0,8
Həlli
Açıqlama
0,8 = 0,8 · 100% = 80%
0,8 onluq kəsri 100-ə vurulur və faiz işarəsi (%) yazılır.
Faizin adi kəsrlə və onluq kəsrlə ifadəsi
Faizi adi kəsrlə ifadə etmək olar. Bunun üçün faizi göstərən ədəd
1
100
-ə vurulur. Mümkün olduqda alınmış adi kəsr ixtisar edilir.
• Faizi onluq kəsrlə ifadə etmək olar. Bunun uçun faizi göstərən ədədi
0,01-ə vurmaq, yəni bu ədəddə vergülü iki rəqəm sola sürüşdürmək
lazımdır. Bu zaman % işarəsi atılır.
25% = 25 · 0,01 = 0,25
Faizi onluq kəsr şəklində yazmaq üçün adi kəsrlərin onluq kəsrlərə çevrilməsi qaydasın-
dan necə istifadə etmək olar? Nümunələr göstərməklə izah edin.
Faizlə verilmiş hissəni adi və onluq kəsrlə yazın.
NÜMUNƏ 18%
Həlli
Açıqlama
Faizlə verilən hissə məxrəci 100 olan adi kəsrlə əvəz edilir və
alınan kəsr ixtisar olunur.
Faizi göstərən ədəd 100-ə bölünür, yəni vergül iki rəqəm sola
sürüşdürülür.