Faiz
Bu bölmədə öyrənəcəksiniz:

- faizlə onluq və adi kəsrləri
  əlaqələndirməyi;
- ədədin faizini tapmağı;
- faizinə görə ədədi tapmağı;
- kəmiyyəti müəyyən faiz qədər artır-
  mağı və azaltmağı;
- faizə aid məsələ həll etməyi.

Cəhd edin!
Dairəvi diaqramda ailənin avqust
ayındakı bütün xərclərinin paylanması
göstərilib. Məsələn, ailənin avqust
ayındakı xərclərinin 40%-ni, yəni
40
100
hissəsini ərzaq xərcləri təşkil edir.
Avqust ayındakı xərclər
• Ailənin hər bir xərcini aylıq xərcin
hissəsi kimi adi və onluq kəsrlərlə necə
göstərmək olar?
• Ailənin avqust ayındakı ümumi xərci
1 200 manat olarsa, hər xərc neçə
manat təşkil etmişdir?
• Sentyabr ayında ailənin aylıq xərci
10% artdıqdan sonra neçə manat olar?
Bəzən kəmiyyətin hissəsini faizlə ifadə etmək daha
əlverişli olur. Məsələn, faizdən bank kreditləri,
endirimlər, qiymətlərin qalxması, büdcənin hesab-
lanması, statistika və digər sahələrdə geniş istifadə
olunur. Faiz % simvolu ilə işarə edilir.