11. Samir məftildən tərəfləri 7,4 m, 8,2 m, 9,6 m olan üçbucaq düzəltdi. O, eyni uzunluqlu
məftildən kvadrat düzəltsə, bu kvadratın sahəsi nə qədər olar?
12.Bazarda 1 kq alma 1,30 manata, 1 kq çiyələk 2,40 manata satılır.
a) Müştəri 3,2 kq alma, 2,5 kq çiyələk alıb 20 manat verdi. Satıcı ona nə qədər pul qaytarmalıdır?
b) Müştəri satıcı ilə sövdələşərək 4,5 kq almaya 4,95 manat verdi. O, almanın 1 kiloqramını
neçəyə aldı? Bu, təklif olunan qiymətdən nə qədər ucuzdur?
13. Aynur idman yerişi üzrə yarışlarda iştirak etdi. O, nəzər-
də tutulan məsafənin 0,6 hissəsini getdikdən sonra finişə
çatmağına hələ 3 km qalırdı. Yarış məsafəsi nə qədər idi?
YÜKSƏKSÜRƏTLİ QATARLAR
Sürəti 250 km/saat-dan yuxarı olan qatarlar yüksəksürətli qatar-
lar hesab olunur. Dünyada ilk belə qatar 1964-cü ildə Yaponiya-
da istehsal olunan "Şinkansen" qatarı olmuşdur. Bu qatar "güllə
qatar" da adlandırılırdı.
1. Hazırda ən sürətli qatarlar, onların sürəti və necə hərəkət etdik-
ləri barədə internetdən məlumat toplayın və "Şinkansen" qatarı ilə
müqayisə edin.
2. Belə qatarlar Azərbaycanda olsa idi, cədvəldə göstərilən bir
şəhərdən başqasına nə qədər vaxta çata-
cağını hesablayın (qatarın bütün yol boyu
sürətinin dəyişmədiyini qəbul edin). Verilmiş
xəritəyə əsasən (1 sm = 50 km) məsafələri ki-
lometrlə tapın və cədvəli tamamlayın.
Hesablamaları onluq kəsrləri yüzdəbirlərə
qədər yuvarlaqlaşdırmaqla aparın.
Marşrut
Məsafə
Zaman
Bakı - Ucar
Bakı - Gəncə
Bakı - Şuşa
Astara - Qazax
3. İnternetdən istifadə etməklə Bakıdan İs-
tanbula dəmir yolunun layihəsini qurun və
uzunluğunu tapın. Bu yol ilə Bakıdan İs-
tanbula 3 saata çatmaq üçün xəyali qatarın
sürəti nə qədər olmalıdır?